Eiler Hagerup de Gyldenpalm

Eiler Elias Hagerup de Gyldenpalm (1740–1817) var en norsk borgermester og justisråd.

Han fødtes i Trondhjem som sønn av adelsmannen Hans Hagerup de Gyldenpalm og Anna Catharine Sommer (d. 1745). Han var cand. theol. og juris, og ble i 1770 president og borgermester i Christianssand (Kristiansand). I 1777 var han lagmann over Skien Lagdømme og borgermester i Skien. I 1778 ble han virkelig justisråd, og i en periode i 1788 konstituert til amtmannsembedet. Han avtrådte som lagmann i 1797, og som borgermester i 1810. Han brukte sitt nedarvede adelsnavn kun ved få anledninger.

Familie  
Gyldenpalm giftet seg i Arendal i 1772 med Aasille Andrea Andersdatter Dedekam (d. 1793). De fikk barna: 

 Hans Hagerup de Gyldenpalm (1774–1827), cand. theol.
 Cathrine Elisabeth Hagerup Gyldenpalm (1776–1828)
 Andreas Dedekam Hagerup de Gyldenpalm  (1777–1832), diplomat
 Anne Margrethe Hagerup Gyldenpalm (1779–1846)
 Eiler Hagerup Gyldenpalm (1780–1807), sekondløytnant i Flåten, død i Vestindien
 Severin Anton Christian Hagerup Gyldenpalm (1782–1803), handelsbetjent, død i London 
 Manlius Octavius Hagerup Gyldenpalm (1783–1824), kjøpmann i Porsgrund
 Elen Aasille Hagerup Gyldenpalm (1785–1850)

Referanser 

Norske lagmenn
Slekten Gyldenpalm